Държавен вестник, бр. 87, 2010 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  87
Член 11 
Страните поощряват сътрудничеството в 
областта на телевизионното разпръскване на 
базата на директни контакти.
Член 12
Страните развиват сътрудничеството между 
съответните институции на двете държави 
чрез обмяна на специалисти в областта на 
печата, публикуването, издаването на книги 
и разпространението на публикации.
Член 13
Страните поощряват съответните орга­
низации на другата страна да участват в 
международни панаири на книгата и други 
подобни събития, които се провеждат на 
техните територии.
Всяка страна изпраща на другата страна 
информация, необходима при провеждането 
на тези събития, не по-късно от два месеца 
до откриването им.
ІV. Здравеопазване, спорта и младежта
Член 14
Страните координират обмяната на опит 
и делегации и поощряват директния контакт 
между съответните институции на двете 
държави в областта на медицината и здра­
веопазването.
Член 15
Страните поощряват атлети и спортни де­
легации да участват в международни състеза­
ния и подобен род спортни събития, които се 
провеждат на територията на другата държава.
Член 16
Страните поощряват обмяната и сътруд­
ничеството между младежите и младежките 
организации на двете държави.
V. Общи разпоредби
Член 17
По взаимно съгласие между двете страни 
други събития могат също да бъдат организи­
рани, стига те да са в съответствие с целите 
на тази програма.
Ако някоя от страните желае да въведе 
каквито и да са промени в тази програма по 
време на нейното прилагане, въпросът ще 
бъде решен по взаимно съгласие.
Член 18
Институциите, свързани с прилагането на 
програмата, могат да подписват споразумения 
по взаимно съгласие.
Член 19
Децата на дипломатите от посолствата на 
всяка от страните се обучават в държавните 
и общинските средни и висши училища (с 
изключение на училищата по изкуства и ме­
дицина) на другата страна без заплащане на 
такси за обучение до приключване на дълго­
срочната командировка в дипломатическото 
представителство на техните родители и в 
съответствие с нормативните разпоредби на 
компетентните образователни институции.
Приемащата страна не им осигурява сти­
пендия и настаняване в общежитие.
Член 20
Приемащата страна освобождава лицата, 
приети в изпълнение на тази програма, от за­
плащане на такси, свързани с пребиваването им.
VІ. Финансови разпоредби
Член 21
Приемащата страна осигурява на канди­
датите за обучение и специализация по чл. 4 
от тази програма:
А) стипендия в съответствие с действащото 
законодателство;
Б) освобождаване от такса за обучение;
В) настаняване в студентско общежитие 
и право на хранене в студентски стол срещу 
заплащане;
Г) достъп до библиотеки, архиви, лабора­
тории и други подобни.
Член 22
Всякакви финансови въпроси, свързани с 
прилагането на тази програма, ще бъдат раз­
решавани от страните на реципрочна основа, 
доколкото не е уговорено друго.
Изпращащата страна поема разходите за 
международните превози, превоза на багажа 
на нейните делегации и представители, както 
и тяхното здравно осигуряване.
Приемащата страна поема разходите за 
техния престой (настаняване, прехрана и вът­
решен транспорт) в нейната държава.
Член 23
Тази програма влиза в сила от деня на 
подписването є и действа за срок три години 
от тази дата. 
Подписана в София на 20 октомври 2010 г. 
в два оригинални екземпляра, всеки един на 
български, корейски и английски език, като 
трите текста имат еднаква сила. 
В случай на различия в тълкуването ме­
родавен е английският текст.
За правителството 	
За правителството
на Република	
на Корейската 
България:	
народно-демократична 
Милен Люцканов,	
република:
заместник-министър	
Зо Сунг Джу,
на външните работи	
извънреден и
	
пълномощен посланик
	
в Република България
8602